Hærens Officersskole

Hærens Officersskole uddanner officerer til den danske hær og har hjemme på  Frederiksberg Slot, Frederiksberg.

Officersskolen udbyder to uddannelser:
 Linjeofficersuddannelsen - også kaldet taktisk officer - der er en længere officersuddannelse med mulighed for fastansættelse og karriere i Hæren og Forsvaret.
Løjtnantsuddannelsen er en kortere officersuddannelse på to år, hvorefter man normalt hjemsendes og indgår i Reserven. For udvalgte vil der være mulighed for fortsat ansættelse i op til 3 år.
På Hærens Officersskole gennemføres tillige Hærens Føringskurser samt Hæren Operations- & Føringsuddannelse (generalstabskursus i Hæren)

Skolen ledes af oberst Thor Hilton, der samtidig er kommandant på Frederiksberg

Uddannelserne 
Linjeofficersuddannelsen (taktisk officer) kan søges af alle, der har en civil bacheloruddannelse eller en sergentuddannelse i kombination med en akademiuddannelse.

Længden af Linjeofficersuddannelsen afhænger af kompetencer. Som bachelor varer uddannelsen 28 måneder. Som befalingsmand med en akademiuddannelse normalt 21 måneder.
Løjtnantsuddannelsen kan søges af alle med en gymnasial uddannelse og varer 24 måneder inkl. 12 måneders praktisk tjeneste. 

Fælles for de to uddannelser er, at man skal bestå en særlig optagelsesprøve.

Historie 
 1713: Landkadetakademiet oprettes oprettes i Friis' gård på Nytorv.
 1720: Akademiet flyttes til det i 1704 opførte operahus (den bygning, hvor Østre Landsret i dag har til huse). Søe Cadet Academiet flytter ind i samme bygning i 1727.
 1767: Akademiet flytter til Frederik VIII's Palæ i Amalienborg, hvor det deler bygning med Søe Cadet Academiet 1788-1827.
 1861: Landkadetakademiet nedlægges af sparehensyn.
 1868: På baggrund af 2. Slesvigske Krig oprettes Hærens Officersskole. Skolen placeres først  i det gamle Landkadetacademies bygninger i Fredericiagade og fra 1869 på Frederiksberg Slot.

Chefer for skolen 
 1867-1870: Oberst Jacob F.M. Ernst
 1870-1878: Oberst Emanuel Andreas Lundbye
 1878-1879: Oberst Ludolph Fog
 1879.1885: Oberst A. L. Klein
 1885-1896: Oberst F.P.A. Vilhelm Tobiesen
 1896-1904: Oberst J.J.T. Boiesen-Trepka
 1904-1910: Oberst G.F.K. Harhoff
 1910-1915: Oberst F.S. Krebs
 1915-1921: Oberst P.C. Anning-Petersen
 1921-1922: Generalmajor Otto Moltke
 1922-1930: Oberst E. Rønning
 1930-1938: Oberst C.O.R. Larsen
 1938-1945: Oberst F.O. Jørgensen
 1945-1950: Oberst Villi Lund Hvalkof
 1950-1954: Oberst Viggo Hjalf
 1954-1954: Oberst Thyge Johansen
 1954-1958: Oberst A.J. Mygind
 1958-1961: Oberst Niels Erik Leschly
 1961-1968: Oberst H.A.I. Petersen
1968-1973: Oberst V.K. Laursen
1973-1978: Oberst Nils Berg
1978-1985: Oberst N.E.A. Møller
 1985-1988: Oberst Søren Haslund-Christensen
1988-1995: Oberst O.P. Olsen
 1995-1998: Oberst N.O. Jensen
 1998-2003: Oberst K. K. Pallesen
2003-2010: Oberst F. Bertelsen
 2010-2014: Oberst Eigil Schjønning
 2014-2014: Oberstløjtnant Finn Legard Nielsen, fungerende
 2014-2015: Oberstløjtnant Henrik Holm, fungerende
 2015-2016: Oberst Kenneth Pedersen
 2016-2023: Oberst Nicolas T. Veicherts
 2023-          Oberst Thor Hilton

Kilder

Eksterne henvisninger 

Hjemmeside om Hærens Officersskole og Frederiksberg Slot

Frederiksberg
Uddannelsesinstitutioner i København
Danmarks militær
Militære uddannelsesinstitutioner
Etableret i 1713